Document ID: 32005D0628

KOMISJONI OTSUS,
26. august 2005,
millega muudetakse otsust 89/471/EMÜ Saksamaal kasutatavate searümpade liigitusmeetodite kinnitamise kohta
(teatavaks tehtud numbri K(2005) 3238 all)
(Ainult saksakeelne tekst on autentne)
(2005/628/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 13. novembri 1984. aasta määrust (EMÜ) nr 3220/84, millega määratakse kindlaks ühenduse searümpade liigitusskaala, (1) eriti selle artikli 5 lõiget 2,
ning arvestades järgmist:
(1)
Komisjoni otsusega 89/471/EMÜ (2) kinnitati mitme meetodi kasutamine Saksamaal searümpade liigitamiseks.
(2)
Saksamaa valitsus on komisjonilt taotlenud rümpade tailihasisalduse hindamiseks kasutatava uue seadme kinnitamist võrdlussüsteemina olemasolevate liigutusmeetodite raames ning on esitanud komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) (3) artiklis 3 nõutud andmed.
(3)
Kõnealuse taotluse läbivaatamisel on ilmnenud, et uue seadme kinnitamise tingimused on täidetud. Tailihasisalduse hindamiseks võrdlussüsteemina kasutatava seadme “Ultrasound-Scanner SSD 256” võib seega asendada seadmega “Ultrasonic Scanner GE Logiq 200pro”.
(4)
Seepärast tuleks otsust 89/471/EMÜ vastavalt muuta.
(5)
Käesoleva otsusega ettenähtud meetmed on kooskõlas sealihaturu korralduskomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 89/471/EMÜ muudetakse järgmiselt.
1.
Artikli 1 lõige 1 asendatakse järgmisega:
“1. Käesolevaga lubatakse searümpade liigitusmeetodina kasutada tailihasisalduse hindamismeetodit, mille puhul kasutatakse seadet “Ultrasonic Scanner GE Logiq 200pro”, mille üksikasjad on esitatud lisa 1. osas.”
2.
Artikkel 4a jäetakse välja.
3.
Lisa 1. osa muudetakse järgmiselt:
a)
pealkiri asendatakse järgmisega:
;
b)
lõige 1 asendatakse järgmisega:
“1.
“Ultrasonic Scanner GE Logiq 200pro” on digitaalse kujutisetöötlusega kahemõõtmeline ultraheliskanner. Süsteem kasutab lineaarset 3,5 MHz sondi, mis võimaldab ultrahelil tungida kuni 20 cm sügavusele sõltuvalt valitud kuvaaknast. Sond skaneerib kuni 9,4 cm laiuselt, mis vastab rümba kahele või kolmele roidele.
Lõikes 2 sätestatud hindamismeetodit kasutatakse searümpade liigitamiseks seadmega “Ultrasonic Scanner GE Logiq 200pro” saadavate mõõtmistulemuste põhjal.
Iga tapamajas kasutatav seade peab olema kalibreeritud ning selle mõõtmistulemused peavad olema samaväärsed “Ultrasonic Scanner GE Logiq 200pro” mõõtmistulemustega.”
Artikkel 2
Käesolev otsus on adresseeritud Saksamaa Liitvabariigile.
Brüssel, 26. august 2005

Labels: 1
17
19
6
18